CELEX: 32020R0524
Language: da
Date: 2020-04-08 00:00:00
Title: Kommissionens gennemførelsesforordning (EU) 2020/524 af 8-april 2020 om ophævelse af gennemførelsesforordning (EU) nr. 863/2013 om tarifering af varer i den kombinerede nomenklatur

15.4.2020   
               
               
                  DA
               
               
                  Den Europæiske Unions Tidende
               
               
                  L 116/3
               
            
         KOMMISSIONENS GENNEMFØRELSESFORORDNING (EU) 2020/524
         af 8-april 2020
         om ophævelse af gennemførelsesforordning (EU) nr. 863/2013 om tarifering af varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages foranstaltninger vedrørende tariferingen af visse varer.
                  
               
                     (2)
                  
                  
                     Ved Kommissionens gennemførelsesforordning (EU) nr. 863/2013 (3) blev en vare, som består af et monolitisk integreret kredsløb og et kvartskrystal samlet i en metalramme og indbygget i et plastkabinet, og som bruges i forskellige apparater som kilde til et ursignal til bestemmelse af tidsintervaller, tariferet under KN-kode 9114 90 00 som andre urdele. Tarifering under pos. 8542 var udelukket, fordi varen består af både et monolitisk integreret kredsløb og et kvartskrystal.
                  
               
                     (3)
                  
                  
                     Ved Kommissionens gennemførelsesforordning (EU) 2016/1821 (4) blev den definition af elektroniske integrerede kredsløb, der er fastsat med henblik på pos. 8541 og 8542 i bestemmelse 9 b) til kapitel 85 i den kombinerede nomenklatur, udvidet til at omfatte integrerede multikomponentkredsløb som defineret i punkt 4 i bestemmelse 9 b) til kapitel 85 med virkning fra den 1. januar 2017. Varer omfattet af gennemførelsesforordning (EU) nr. 863/2013 skal derfor tariferes under pos. 8542 som elektroniske integrerede kredsløb.
                  
               
                     (4)
                  
                  
                     Gennemførelsesforordning (EU) nr. 863/2013 bør derfor ophæves for at undgå potentielt divergerende tarifering af sådanne varer og for at sikre ensartet anvendelse af den kombinerede nomenklatur i Unionen.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            Gennemførelsesforordning (EU) nr. 863/2013 ophæves.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 8. april 2020.
            
               
                  På Kommissionens vegne
               
               
                  For formanden
               
               Stephen QUEST
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
         
            (3)  Kommissionens gennemførelsesforordning (EU) nr. 863/2013 af 5. september 2013 om tarifering af varer i den kombinerede nomenklatur (EUT L 240 af 7.9.2013, s. 17).
         
            (4)  Kommissionens gennemførelsesforordning (EU) 2016/1821 af 6. oktober 2016 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 294 af 28.10.2016, s. 1).